**DANAS OTVORENA PRVA LIDL PRODAVNICA U PRIJEPOLJU**

**Kompanija Lidl Srbija svečano je otvorila prvu prodavnicu u Prijepolju jutros u 8:00 časova, na adresi Dušana Tomaševića Ćirka 97. Stanovnici ovog grada od danas imaju priliku da na Lidlovim policama pronađu raznovrsne proizvode sa najboljim odnosom cene i kvaliteta, kao i da iskuse jedinstvene pogodnosti kupovine koju Lidl nudi potrošačima širom Srbije.**

Svečano presecanje vrpce upriličili su predstavnici kompanije i predsednik opštine Prijepolje, Drago Popadić, čime je obeležen početak rada 79. Lidl prodavnice u zemlji.

*„Poverenje koje nam potrošači ukazuju iz dana u dan, motiviše nas da nastavimo sa širenjem mreže prodavnica širom Srbije i da raznovrsne proizvode iz našeg asortimana približimo što većem broju građana. Velika zainteresovanost za dolazak Lidla potvrđuje da Prijepoljci prepoznaju naše zalaganje da potrošačima ponudimo najpovoljniju potrošačku korpu uporednog kvaliteta pri svakodnevnoj kupovini“,* **izjavila je Marija Kojčić, ispred sektora Corporate Affairs kompanije Lidl Srbija.**

Stanovnici Prijepolja sada će i u svom gradu od danas moći da se uvere u doslednu politiku Lidla da potrošačima ponudi pristupačne cene svakoga dana, a koje ne uključuju samo planirane akcije i sniženja. Tako će u Prijepolju, kao i u ostalim gradovima širom Srbije, potrošači moći da po stalnoj ceni za 279,99 rsd kupe 1kg pileće posebne kobasice, 1,5 litar jogurta (1,5%mm) po ceni od 114,99 rsd ili recimo Ballino sladoled u kornetu sa ukusom vanile (120ml) po ceni od 69,99 dinara.

Otvaranjem nove prodavnice, Lidl Srbija je svoj tim proširio za oko 25 novih zaposlenih, koje očekuju konkurentni uslovi rada i brojne šanse za lični i profesionalni razvoj u kompaniji, uz jedinstvene benefte, poput privatnog zdravstvenog osiguranja koji doprinose svakodnevnom balansu ličnog i profesionalnog života.

**Posebno iznenađenje za novorođene bebe**

Povodom otvaranja prodavnice, Lidl je pripremio i posebno iznenađenje – „Bebine čarobne kutije“ sa pažljivo odabranim proizvodima za sve porodilje koje na svet donesu mališane u periodu od 17. do 23. jula, uključujući i 23. jul, u porodilištu Opšte bolnice Prijepolje. Majke će poklon pakete dobiti pri izlasku iz bolnice.

**Radno vreme Lidl prodavnice u Prijepolju je od 08.00 časova, pa do 22.00 časa, svakog dana u nedelji.**

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 12.350 prodavnica, kao i više od 220 logističkih centara i skladišta i oko 375.000 zaposlenih u 31 zemlji sveta. Svojim svakodnevnim aktivnostima preuzima odgovornost za ljude, društvo i planetu. Za Lidl, održivost znači svaki dan iznova ispunjavati svoje obećanje o kvalitetu. Učinak, poštovanje, poverenje, čvrsto na zemlji i pripadnost Lidlove su korporativne vrednosti koje su srce korporativne kulture, oblikuju svakodnevno poslovanje i čine osnovu za uspeh. Lidl je u 2023. fiskalnoj godini ostvario prodaju od 125,5 milijardi evra, a Švarc Grupa je zabeležila 167,2 milijarde evra.

Lidl je u Srbiji svoje prve prodavnice otvorio u oktobru 2018. godine i trenutno ima 79 prodavnica u 46 gradova širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” već četvrtu godinu zaredom. Dodatno, u nezavisnim istraživanjima, potrošači u Srbiji su Lidl odabrali kao „Izabranu prodavnicu godine“, pečat koji dodeljuje organizacija „Izabran proizvod godine“, dok je na osnovu reprezentativnog uzorka Lidl u sklopu kampanje „Najbolje u Srbiji“ proglašen za „Miljenika potrošača“.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Teodora Filipović, RED Communication, Email: [teodora.filipovic@redc.rs](mailto:teodora.filipovic@redc.rs), Mob: +381 62 109 7896

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)